తయారీ హబ్‌గా భారత్‌
- ప్రధాని నరేంద్ర మోడీ
      న్యూఢిల్లీ : తాము చేపట్టిన సంస్కరణలతో భారత్‌ ప్రపంచ తయారీ హబ్‌గా మరుతుందని ప్రధాని నరేంద్ర మోడీ అన్నారు. ఢిల్లీలోని ప్రగతి మైదాన్‌లో అంతర్జాతీయ సర్వీస్‌ ఎక్స్‌పోను ప్రారంభించిన ఆయన ప్రారంభించారు. ఈ సందర్భంగా ఆయన మాట్లాడుతూ యువతే భారత్‌ కు ప్రధాన ఆర్థిక వనరుగా అభివర్ణించారు. దేశంలోని యువత వేరు వేరు ప్రాంతాలకు చెంది, వేర్వేరు రంగాల్లో ప్రతిభ కలిగి ఉన్నారని అన్నారు. రాబోయే కొన్ని సంవత్సరాల్లో భారత్‌ యువ భారత్‌గా అవతరిస్తుందన్నారు. అలాగే సేవా రంగంలో భారత్‌ ప్రపంచ దేశాల్లో ఉన్న అవకాశాలను అందిపుచ్చుకోవాలన్నారు. ట్రేడ్‌ రంగంలో అభివృద్ధి చెందాలంటే అంతర్జాతీయ ప్రమాణాలకు అనుగుణంగా భారత పేటెంట్‌ చట్టాలను కలిగి ఉండాలని అభిప్రాయపడ్డారు. ఐటి, టెలికాం, టూరిజం, మీడియా, ఆరోగ్యం, లాజిస్టిక్స్‌, బ్యాంకింగ్‌, ఫైనాన్స్‌ సర్వీస్‌, విద్య, ఆర్‌ అండ్‌ బి, అంతరిక్షం, తదితర రంగాలకు చెందిన కంపెనీలు ఈ ఎక్స్‌్‌పోలో పాల్గొన్నాయి. ఆర్థికంగా భారత్‌ అభివృద్ధి చెందాలంటే పెట్టుబడులు చాలా ముఖ్యమన్నారు. ఈ కార్యక్రమంలో భారతి ఎంటర్‌ప్రైజెస్‌ సిఈఓ సునీల్‌ భారతీ మిట్టల్‌ మాట్లాడుతూ భారత్‌ ఇంటర్‌నెట్‌ రంగంలో దూసుకుపోతుందన్నారు. అపోలో ప్రతాప రెడ్డి మాట్లాడుతూ కేంద్రం ప్రవేశ పెట్టిన వీసా ఆన్‌ అరైవల్‌( ప్రయాణ సమయంలో వీసా), పరిశ్రమల కోసం చేసిన సంస్కరణలతో విదేశీ పెట్టుబడిదారులు మెడికల్‌ రంగంలో పెట్టుబడులు పెట్టడానికి అనువుగా మారనుందన్నారు.
మీ స్నేహితులకు రికమెండ్ చెయ్యండి